ประกาศคณะกรรมการกํากับตลาดทุน ที่ ทด. 89/2552 เรื่อง กําหนดคุณสมบัติของกรรมการอุทธรณ์และระบบการพิจารณา อุทธรณ์คําสั่งลงโทษสมาชิกของศูนย์ซื้อขายสัญญาซื้อขายล่วงหน้า \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 58 วรรคสอง แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 6 แห่งพระราชบัญญัติสัญญาซื้อขายล่วงหน้า (ฉบับที่ 2) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้"ศูนย์ซื้อขายสัญญา" หมายความว่า ผู้ได้รับใบอนุญาตให้ประกอบการเป็นศูนย์ซื้อขายสัญญาซื้อขายล่วงหน้า"คําสั่งลงโทษ" หมายความว่า คําสั่งที่ออกโดยผู้มีอํานาจในการออกคําสั่งตามกฎเกณฑ์ของศูนย์ซื้อขายสัญญาซึ่งมีผลเป็นการลงโทษทางวินัยต่อสมาชิกของศูนย์ซื้อขายสัญญาข้อ ๒ ในการพิจารณาอุทธรณ์คําสั่งลงโทษ ให้คณะกรรมการศูนย์ซื้อขายสัญญาแต่งตั้งคณะกรรมการอุทธรณ์ขึ้นคณะหนึ่ง ประกอบด้วยกรรมการผู้ทรงคุณวุฒิจํานวนไม่น้อยกว่าสามคนแต่ไม่เกินห้าคน โดยในจํานวนนี้อย่างน้อยต้องเป็นผู้ทรงคุณวุฒิและมีประสบการณ์สูงด้านกฎหมายและด้านธุรกิจสัญญาซื้อขายล่วงหน้าด้านละหนึ่งคน เพื่อพิจารณาและเสนอความเห็นเกี่ยวกับคําอุทธรณ์ต่อคณะกรรมการศูนย์ซื้อขายสัญญา ให้คณะกรรมการศูนย์ซื้อขายสัญญาแต่งตั้งกรรมการอุทธรณ์คนหนึ่งเป็นประธานกรรมการอุทธรณ์กรรมการอุทธรณ์ตามวรรคหนึ่งต้องไม่เป็นบุคคลเดียวกับผู้ออกคําสั่งลงโทษและต้องไม่มีประวัติเสียหายหรือดําเนินกิจการใดที่แสดงถึงการขาดความรับผิดชอบหรือความรอบคอบเยี่ยงผู้ประกอบวิชาชีพในลักษณะเดียวกับกรรมการของศูนย์ซื้อขายสัญญาข้อ ๓ การประชุมของคณะกรรมการอุทธรณ์ ต้องมีกรรมการอุทธรณ์มาประชุมไม่น้อยกว่ากึ่งหนึ่งของจํานวนกรรมการอุทธรณ์ทั้งหมด จึงจะเป็นองค์ประชุมในการประชุมของคณะกรรมการอุทธรณ์ ถ้าประธานกรรมการอุทธรณ์ไม่มาประชุมหรือไม่อาจปฏิบัติหน้าที่ได้ ถ้ามีรองประธานให้รองประธานทําหน้าที่ประธานในที่ประชุม ถ้าไม่มีรองประธานหรือมีแต่ไม่มาประชุมหรือไม่อาจปฏิบัติหน้าที่ได้ ให้กรรมการอุทธรณ์ที่มาประชุมเลือกกรรมการอุทธรณ์คนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการอุทธรณ์คนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๔ กรรมการอุทธรณ์ซึ่งคณะกรรมการศูนย์ซื้อขายสัญญาแต่งตั้งคนใดมีส่วนได้เสียใด ๆ ในเรื่องที่พิจารณา ห้ามมิให้เข้าร่วมพิจารณาในเรื่องนั้น ข้อ ๕ ศูนย์ซื้อขายสัญญาต้องจัดให้มีระเบียบปฏิบัติเกี่ยวกับวิธีการยื่นอุทธรณ์และการพิจารณาอุทธรณ์ที่เป็นลายลักษณ์อักษร โดยระเบียบปฏิบัติดังกล่าวต้องมีขั้นตอนที่รวดเร็วและให้ความเป็นธรรมแก่สมาชิกซึ่งอย่างน้อยต้อง(1) เปิดโอกาสให้สมาชิกที่ถูกลงโทษสามารถอุทธรณ์คําสั่งลงโทษต่อคณะกรรมการศูนย์ซื้อขายสัญญาโดยยื่นอุทธรณ์ผ่านคณะกรรมการอุทธรณ์ได้ และต้องกําหนดระยะเวลาในการอุทธรณ์ไว้ไม่น้อยกว่าสิบห้าวันนับแต่วันที่สมาชิกดังกล่าวได้รับแจ้งคําสั่งลงโทษนั้น แต่การยื่นอุทธรณ์ไม่เป็นเหตุให้ทุเลาการบังคับตามคําสั่งลงโทษ(2) กําหนดให้คณะกรรมการอุทธรณ์ต้องพิจารณาอุทธรณ์ให้แล้วเสร็จภายในสามสิบวันนับแต่วันที่ได้รับอุทธรณ์(3) กําหนดให้คณะกรรมการศูนย์ซื้อขายสัญญาพิจารณาสั่งการเกี่ยวกับคําอุทธรณ์ให้แล้วเสร็จภายในสามสิบวันนับแต่วันที่ได้รับรายงานความเห็นของคณะกรรมการอุทธรณ์ เว้นแต่กรณีมีเหตุจําเป็นไม่อาจพิจารณาให้แล้วเสร็จภายในกําหนดระยะเวลาดังกล่าว ให้ขยายระยะเวลาออกไปได้อีกไม่เกินสามสิบวันนับแต่วันที่ครบกําหนดระยะเวลาดังกล่าว หากคณะกรรมการศูนย์ซื้อขายสัญญาสั่งการต่างไปจากความเห็นของคณะกรรมการอุทธรณ์ ให้คณะกรรมการศูนย์ซื้อขายสัญญาให้เหตุผลประกอบการสั่งการนั้นด้วย (4) เปิดโอกาสให้ผู้อุทธรณ์ยื่นคําขอทุเลาการบังคับตามคําสั่งลงโทษต่อคณะกรรมการศูนย์ซื้อขายสัญญาผ่านคณะกรรมการอุทธรณ์พร้อมกับการยื่นอุทธรณ์ได้ โดยกําหนดให้ผู้อุทธรณ์แสดงเหตุผลความจําเป็นที่ต้องขอทุเลาการบังคับตามคําสั่งลงโทษนั้น(5) กําหนดให้คณะกรรมการอุทธรณ์และคณะกรรมการศูนย์ซื้อขายสัญญาพิจารณาคําขอทุเลาการบังคับตามคําสั่งลงโทษเป็นการด่วน และหากพิจารณาเห็นว่ากรณีเป็นเรื่องที่มีความจําเป็นเร่งด่วนและคําขอนั้นมีเหตุผลอันสมควร ให้คณะกรรมการศูนย์ซื้อขายสัญญามีคําสั่งตามที่เห็นสมควรโดยจะกําหนดเงื่อนไขใด ๆ ตามที่จําเป็นด้วยก็ได้ (6) กําหนดให้ศูนย์ซื้อขายสัญญามีหนังสือแจ้งผลการพิจารณาสั่งการเกี่ยวกับคําอุทธรณ์และคําขอทุเลาการบังคับตามคําสั่งลงโทษพร้อมเหตุผลให้ผู้อุทธรณ์และสํานักงาน ก.ล.ต. ทราบโดยไม่ชักช้าข้อ ๖ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กย. 57/2547 เรื่อง กําหนดคุณสมบัติของกรรมการอุทธรณ์และระบบการพิจารณาอุทธรณ์คําสั่งลงโทษสมาชิกของศูนย์ซื้อขายสัญญาซื้อขายล่วงหน้า ลงวันที่ 25 พฤศจิกายน พ.ศ. 2547 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๗ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กย. 57/2547 เรื่อง กําหนดคุณสมบัติของกรรมการอุทธรณ์และระบบการพิจารณาอุทธรณ์คําสั่งลงโทษสมาชิกของศูนย์ซื้อขายสัญญาซื้อขายล่วงหน้า ลงวันที่ 25 พฤศจิกายน พ.ศ. 2547 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๘ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติสัญญาซื้อขายล่วงหน้า (ฉบับที่ 2) พ.ศ. 2551 กําหนดให้การออกหลักเกณฑ์ให้ศูนย์ซื้อขายสัญญาซื้อขายล่วงหน้าปฏิบัติเกี่ยวกับระบบการพิจารณาอุทธรณ์คําสั่งลงโทษสมาชิก เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ ที่ กย. 57/2547 เรื่อง กําหนดคุณสมบัติของกรรมการอุทธรณ์และระบบการพิจารณาอุทธรณ์คําสั่งลงโทษสมาชิกของศูนย์ซื้อขายสัญญาซื้อขายล่วงหน้า ลงวันที่ 25 พฤศจิกายน พ.ศ. 2547 จึงจําเป็นต้องออกประกาศนี้